stanford-oval/wikipedia huggingface dataset:
โคโรนาแว็ก
แหล่งข้อมูลอื่น

Interim recommendations for use of the inactivated COVID-19 vaccine, CoronaVac, developed by Sinovac (PDF) (Report). World Health Organization (WHO). May 2021.
"Evidence Assessment: Sinovac/CoronaVac COVID-19 vaccine" (PDF). World Health Organization (WHO). April 2021.
"COVID-19 Vaccine (Vero cell), Inactivated" (PDF). Sinovac. March 2021.
Clinical Research Protocol for CoronaVac Phase III Trials in Brazil
การศึกษาทางคลินิกหมายเลข NCT04551547 เรื่อง "Safety and Immunogenicity Study of Inactivated Vaccine for Prevention of COVID-19" ที่ ClinicalTrials.gov
การศึกษาทางคลินิกหมายเลข NCT04456595 เรื่อง "Clinical Trial of Efficacy and Safety of Sinovac's Adsorbed COVID-19 (Inactivated) Vaccine in Healthcare Professionals (PROFISCOV)" ที่ ClinicalTrials.gov
การศึกษาทางคลินิกหมายเลข NCT04651790 เรื่อง "Efficacy, Safety, and Immunogenicity of Two Vaccination Schedules of an Inactivated Vaccine Against COVID-19 in Adults (CoronaVac3CL)" ที่ ClinicalTrials.gov
"How the Sinovac Vaccine Works". The New York Times.
ขวดเปล่าของวัคซีน
ริดวัน กามิล ผู้ว่าการจังหวัดชวาตะวันตกร่วมเป็นอาสาสมัครในการทดลองระยะที่ 3 สำหรับวัคซีนนี้ในอินโดนีเซีย
ขวดวัคซีนในบราซิลที่ผลิตโดยสถาบัน Butantan
เลขาธิการกระทรวงสาธารณสุขของรัฐเซาเปาลู (ซ้าย) และประธานสถาบันวิจัยชีวสาร Instituto Butantan (ขวา) ถือกระบอกฉีดวัคซีนโคโรนาแว็กที่บรรจุยาแล้ว
โรงเรียนมงฟอร์ตวิทยาลัย

| โรงเรียนมงฟอร์ตวิทยาลัย |
| --- | --- |
Montfort College

มัธยม: 19/1 ถ.มงฟอร์ต ต.ท่าศาลา อ.เมืองเชียงใหม่ จ.เชียงใหม่ 50000 ประถม: 269 ถ.เจริญประเทศ ต.ช้างคลาน อ.เมืองเชียงใหม่ จ.เชียงใหม่ 50100
ข้อมูล
ชื่ออื่น: ม.ป. (MCP) / ม.ว. (MC)
ประเภทโรงเรียน: โรงเรียนเอกชน
คติพจน์: ละติน: Labor Omnia Vincit (วิริยะ อุตสาหะ นำมาซึ่งความสำเร็จ)
ศาสนา: โรมันคาทอลิก
อุปถัมภก: นักบุญหลุยส์ เดอ มงฟอร์ต
สถาปนา: 16 มีนาคม 1932; 92 ปีก่อน (1932-03-16)
คณะกรรมการบริหาร: มูลนิธิคณะเซนต์คาเบรียลแห่งประเทศไทย
เขตการศึกษา: สำนักงานศึกษาธิการจังหวัดเชียงใหม่
หน่วยงานทางการศึกษา: สำนักงานคณะกรรมการส่งเสริมการศึกษาเอกชน
ผู้อำนวยการ: ภราดา ชำนาญ เหล่ารักผล (มัธยม)   ภราดา ทักษบุตร ไกรประสิทธ์ (ประถม)
ภาษาที่ใช้เป็นสื่อการสอน: ไทย อังกฤษ ฝรั่งเศส จีนกลาง ญี่ปุ่น
สี:     สีแดง-สีน้ำเงิน-สีขาว
เพลง: ไทย: มาร์ชมงฟอร์ตวิทยาลัย   อังกฤษ: Come Cheer
สังกัด: คณะภราดาเซนต์คาเบรียล
เว็บไซต์: www.montfort.ac.th (มัธยม) www.mcp.ac.th (ประถม)
โรงเรียนมงฟอร์ตวิทยาลัย (อังกฤษ: Montfort College, ไทยถิ่นเหนือ: ) เป็นโรงเรียนเอกชนลำดับที่สามในเครือคณะภราดาเซนต์คาเบรียล ก่อตั้งเมื่อ 16 มีนาคม พ.ศ. 2475 (ตรงกับคริสต์ศักราช 1932 ของปฏิทินสากล) เดิมเป็นโรงเรียนชายล้วน ปัจจุบันเป็นโรงเรียนสหศึกษา แบ่งการเรียนการสอนออกเป็นสองแผนก ได้แก่แผนกประถมตั้งอยู่ที่ริมแม่น้ำปิง และแผนกมัธยมตั้งอยู่ที่ริมทางรถไฟ
ข้อมูลทั่วไป > โรงเรียนมงฟอร์ตวิทยาลัย แผนกประถม

ปัจจุบันตั้งอยู่ที่ ถ.เจริญประเทศ ต.ช้างคลาน อ.เมือง จ.เชียงใหม่ ประกอบด้วย
อาคารมงฟอร์ต
อาคารมารีย์
อาคารอำนวยการ (สำนักผู้อำนวยการและพิพิธภัณฑ์)
อาคารสามัคคีนฤมิต (ห้องธุรการและห้องปฏิบัติการวิทยาศาสตร์ประถมปลาย)
อาคารอเนกประสงค์รอบข้างตึกอำนวยการ (ที่ตั้งมุมสวัสดิการ, ห้องแนะแนว, ห้องพักครูภาษาจีน, งานอภิบาล, ฝ่ายกิจการนักเรียน, ฝ่ายวิชาการ)
อาคารศูนย์การเรียนรู้เซนต์หลุยส์ มารีย์ (ห้องสมุด, ห้องกิจกรรมจำลองอาชีพ, ห้องปฎิบัติการวิทยาศาสตร์ประถมต้น คอมพิวเตอร์ และหุ่นยนต์)
อาคารอัสสัมชัญ (ที่ตั้งห้องศิลปะ ห้องเรียนดนตรีและอาคารฝ่ายงานเกี่ยวกับสถานที่)
อาคารเซนต์คาเบรียลฮอลล์ (โรงอาหารและหอประชุม)
ศาลามารีย์ (ลานในร่มอเนกประสงค์ข้างตึกมารีย์)
อาคารดุริยางค์
กรีนโดม (ลานอเนกประสงค์และสนามกีฬาในร่ม)
อาคารสมาคมศิษย์เก่ามงฟอร์ตวิทยาลัย
นอกจากนั้น ยังมีที่ตั้งของวัดน้อยพระเมตตาสำหรับทำพิธีกรรมศาสนาคริสต์ของคริสตชนในโรงเรียน อาคารเฮือนพญ๋าสำหรับเรียนรู้วัฒนธรรมท้องถิ่น และอาคารบ้านเทพฯอาทร ที่พักของนักเรียนในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี อีกทั้งปัจจุบันได้มีการก่อสร้างทางเดินลอยฟ้าเชื่อมระหว่างอาคารเรียน (Skywalk) เชื่อมต่ออาคารต่าง ๆ ในโรงเรียน และร้านกาแฟ Mon frère Cafe
ข้อมูลทั่วไป > โรงเรียนมงฟอร์ตวิทยาลัย (แผนกมัธยม)

ปัจจุบันตั้งอยู่ที่ ถ.มงฟอร์ต ต.ท่าศาลา อ.เมือง จ.เชียงใหม่ ประกอบด้วย
อาคารอังเดร เกแก็ง (โรงอาหาร, ห้องประชุมใหญ่เซนต์โยเซฟ)
อาคารแอมบรอสิโอ (ห้องสมุด, ห้องประชุมกลางแอมบรอสิโอ 1)
อาคารเรียนปีเตอร์
อาคารเรียนเซราฟิน
อาคารเรียนอัลเบิร์ต
อาคารเรียนเอมมานูเอล
อาคารเรียนอันโตนิโอ (สำหรับ English Program)
อาคารเซนต์แมรี่ (ห้องเรียน, ศูนย์ดนตรี และโถงอาคารอเนกประสงค์)
อาคารสระว่ายน้ำเดอมงฟอร์ต (ห้องฟิตเนสและอัฒจันทร์สระว่ายน้ำความจุ 500 ที่นั่ง)
อาคารเซนต์อัลลอยซีอุส (งานจัดซื้อและห้องปิงปอง)
อาคารบ้านพักเซนต์คาเบรียล (สำหรับคุณครูต่างชาติ)
อาคารเรียนฮูเบิร์ตเมโมเรียล (ห้องเรียนวิชาปฎิบัติก)
โดยอาคารทุกหลังได้ติดตั้งเครื่องปรับอากาศ และอาคารเรียนหลักมีทางเดินเชื่อม (Skywalk) ทุกชั้นเพื่ออำนวยความสะดวกให้สำหรับครูและนักเรียน
นอกจากนี้ยังมีพื้นที่ส่วนอื่นสำหรับพักผ่อนและทำกิจกรรมอย่างลานกล้วยไม้ (ข้างอาคารอำนวยการ), ร้านค้าสวัสดิการ (ด้านหลังเยื้องอาคารอำนวยการ), ลานหัตถาภิภพ (ระหว่างบันไดด้านทิศตะวันออกของอาคารเรียนปีเตอร์และเซราฟิน), ลานสงบวิถี (ระหว่างบันไดด้านทิศตะวันออกของอาคารเรียนเซราฟินและอัลเบิร์ต), วัดพระแม่มหาการุณย์ (ปรับปรุงจากห้องน้ำชายเดิมข้างอาคารเรียนปีเตอร์), สนามกีฬาบัญญัติ โรจนารุณ (สนามฟุตบอลพร้อมลู่วิ่งสังเคราะห์), แปลงเกษตร, ลานกิจกรรม Montfort Garden และร้านกาแฟ Café de MONTFORT (ระหว่างอาคารเรียนปีเตอร์กับเซราฟิน) กับ Montfort Arena (ระหว่างอาคารเรียนเซราฟินและอัลเบิร์ตแทนสวนวรรณคดีไทยเดิม รื้อถอนทางเดินเชื่อม 1 จุด) และปัจจุบันกำลังดำเนินการก่อสร้างอาคารอังเดรยิมเนเซี่ยมและโรงอาหารใหม่บนพื้นที่เดิมของลานจามจุรี (ระหว่างอาคารเรียนเอ็มมานูเอลกับสนามกีฬาใหญ่)
ภราดาโยเซฟ อังเดร เกแก็ง
ถึงแม้ว่าโรงเรียนมงฟอร์ตวิทยาลัยจะมีการก่อสร้างอาคารขึ้นใหม่หรือปรับปรุงจำนวนมาก แต่อย่างไรก็ตามภูมิทัศน์บริเวณรอบโรงเรียนกลับยังคงประกอบไปด้วยต้นไม้หลากหลายสายพันธุ์ สนามหญ้า แปลงดอกไม้จำนวนมาก ซึ่งเกิดจากการดูแลเอาใจใส่สิ่งแวดล้อมภายในโรงเรียนของ ภราดาโยเซฟ อังเดร เกแก็ง (Joseph Andre’ Gueguen) หรือ "บราเดอร์อังเดร" ซึ่งท่านมีแนวคิดเกี่ยวกับการบริหารโรงเรียนให้มีบรรยากาศที่ร่มรื่นสวยงาม เพื่อสร้างบรรยากาศแห่งการเรียนรู้ ดังความตอนหนึ่งว่า
“แม้ว่าอายุจะมากแล้วก็ตาม ข้าพเจ้าก็ยังทำหน้าที่ดูแลความสะอาดอาคารเรียน จัดสนามหญ้าให้เขียวสดใสงามตา และปลูกไม้ดอกไม้ประดับต่าง ๆ  โรงเรียนต้องดึงดูดความสนใจคนให้มากที่สุด ด้วยการมีอาคารเรียนที่สะอาดหมดจด สวยงามด้วยสนามหญ้าอันเขียวขจี และมีไม้ดอกไม้ประดับที่สวยงามสะดุดตาสะดุดใจคนผ่านไปมา โรงเรียนต้องเป็นสถานที่อันสะอาดสดสวยงามตาให้มากที่สุด มิใช่เป็นแค่สถานที่ประสาทวิชาความรู้เท่านั้น”
ด้วยความเอาใจใส่ของบราเดอร์อังเดรทำให้มงฟอร์ตมีสิ่งแวดล้อมและธรรมชาติที่ร่มรื่นสวยงามภายในโรงเรียน และยังเป็นสถานที่พักผ่อนหย่อนใจของนักเรียนมงฟอร์ตอีกด้วย (ท่านเสียชีวิตเมื่อวันที่ 17 กรกฎาคม พ.ศ. 2561)
การจัดการเรียนการสอน > โรงเรียนมงฟอร์ตวิทยาลัย แผนกประถม

ปัจจุบันมีการเรียนการสอนแบบ 2 หลักสูตร คือ หลักสูตรปกติ และหลักสูตรภาษาอังกฤษ (EP)
หลักสูตรปกติ
เป็นการจัดการเรียนการสอน 8 กลุ่มการเรียนรู้ตามหลักสูตรแกนกลางการศึกษาขึ้นพื้นฐาน พุทธศักราช 2551 ขณะเดียวกันใน 5 รายวิชาได้แก่ คณิตศาสตร์ วิทยาศาสตร์ สังคมศึกษา ภาษาอังกฤษ และคอมพิวเตอร์ โรงเรียนได้จัดสอนโดยใช้ภาษาอังกฤษเป็นสื่อเพื่อให้นักเรียนได้ใช้ภาษาอังกฤษมากขึ้นโดยมีครูต่างชาติและครูไทยร่วมกันสอน เรียกว่าโครงการ Intensive English ซึ่งเป็นแนวทางการศึกษาของโรงเรียนในเครือมูลนิธิคณะเซนต์คาเบรียลแห่งประเทศไทย
หลักสูตร English program
เป็นการจัดการเรียนรู้ตามหลักสูตรแกนกลางการศึกษาขึ้นพื้นฐานเช่นกัน แต่มีลักษณะเฉพาะใน 7 รายวิชาได้แก่ คณิตศาสตร์, วิทยาศาสตร์, สังคมศึกษา ฯ, ประวัติศาสตร์, สุขศึกษา, ภาษาอังกฤษ และคอมพิวเตอร์ ที่จัดการเรียนการสอนโดยใช้ภาษาอังกฤษโดยครูชาวต่างประเทศผู้เป็นเจ้าของภาษา (Native Speaker) ซึ่งบรรยากาศการเรียนรู้ทั้งภายในห้องเรียนและในโรงเรียนจะมีครูชาวต่างประเทศเป็นผู้ดูแล,แนะนำ และให้คำปรึกษา
การจัดการเรียนการสอน > โรงเรียนมงฟอร์ตวิทยาลัย (แผนกมัธยม)

ปัจจุบันมีการเรียนการสอนแบบ 2 หลักสูตร คือ หลักสูตรปกติ และหลักสูตรภาษาอังกฤษ (EP)
หลักสูตรในระดับช่วงชั้นที่ 3 (มัธยมศึกษาตอนต้น)
แบ่งออกเป็น 3 แผนการเรียน คือ
แผนการเรียนวิทยาศาสตร์-คณิตศาสตร์ (Gifted) : Gifted Science & Mathematics, Gifted English และ Gifted Digital and Technology
แผนการเรียนวิทยาศาสตร์-คณิตศาสตร์ (Bilingual)
แผนการเรียน English Program
หลักสูตรในระดับช่วงชั้นที่ 4 (มัธยมศึกษาตอนปลาย)
แบ่งออกเป็น 4 แผนการเรียน คือ
แผนการเรียนวิทยาศาสตร์-คณิตศาสตร์ (Gifted) : Gifted Thai, Gifted English, Gifted Mathematics, Gifted Physics, Gifted Chemistry, Gifted Biology, Gifted Digital and Technology และในอดีตเคยมี Gifted วิศวะ
แผนการเรียนวิทยาศาสตร์-คณิตศาสตร์ (Bilingual)
แผนการเรียนศิลป์ (Art) : ศิลป์-ภาษาจีน, ศิลป์-ภาษาฝรั่งเศส, ศิลป์-ภาษาญี่ปุ่น, ศิลป์-ดนตรี
แผนการเรียน English Program : วิทยาศาสตร์-คณิตศาสตร์, ศิลป์-ธุรกิจ
ในปี พ.ศ. 2556 โรงเรียนมงฟอร์ตและสถาบันดนตรีลอสแอนเจลิส (อังกฤษ: Los Angelis Music Acedemy, LAMA) ประเทศสหรัฐอเมริกา ได้ร่วมจัดตั้ง สถาบันดนตรีมงฟอร์ตวิทยาลัย (อังกฤษ: Montfort College Music Acedemy, MCMA) ซึ่งเป็นสถาบันดนตรีมาตรฐานสากลที่เปิดสอนแก่บุคคลทั่วไปโดยมุ่งเน้นผลิตนักดนตรีอาชีพแก่วงการดนตรี ซึ่งมีการเรียนการสอนดนตรีทั้งภาษาอังกฤษและภาษาไทย แม้ปัจจุบันได้ยกเลิกสัญญากับสถาบันดนตรี LACM แต่ยังคงจัดการเรียนการสอนในรูปแบบ สถาบันดนตรีมงฟอร์ตวิทยาลัย (อังกฤษ: Montfort College Music Acedemy, MCMA) นอกเวลาเรียนให้กับบุคคลทั่วไปอยู่ ในช่วงเวลาหลังเลิกเรียน
ผู้บริหาร > ผู้บริหารในปัจจุบัน

ภราดา ดร.ทักษบุตร ไกรประสิทธ์ ผู้อำนวยการแผนกประถม
ภราดา ดร.ชำนาญ เหล่ารักผล ผู้อำนวยการแผนกมัธยม และอธิการโรงเรียนมงฟอร์ตวิทยาลัย
ผู้บริหาร > รายนามอธิการ/ผู้อำนวยการ

| 0 | 1 | 2 |
| --- | --- | --- |
ทำเนียบอธิการและผู้อำนวยการโรงเรียนมงฟอร์ตวิทยาลัย (พ.ศ. 2475 - 2553)
| รายนาม | ปีดำรงตำแหน่ง |  |
| 1. ภราดา ซีเมออน ริโคล | พ.ศ. 2475 - 2481 |  |
| 2. ภราดา ฮิวเบิร์ต คูแซง | พ.ศ. 2481 - 2484 |  |
| 3. ภราดา ปีเตอร์ | พ.ศ. 2484 - 2490 |  |
| 4. ภราดา เซราฟิน | พ.ศ. 2490 - 2496 |  |
| 5. ภราดา อัลเบิร์ต เบิร์น | พ.ศ. 2496 - 2498 |  |
| 6. ภราดา ซีเกียว อาเกล | พ.ศ. 2498 - 2504 |  |
| 7. ภราดา ฮิวเบิร์ต ไมเกต์ | พ.ศ. 2504 - 2509 |  |
| 8. ภราดา เอ็ดเวิร์ด คูเรียน | พ.ศ. 2509 - 2513 |  |
| 9. ภราดา อิลเดฟองโซ มารีอา | พ.ศ. 2513 - 2515 |  |
| 10. ภราดา พจน์ เลาหเกียรติ | พ.ศ. 2515 - 2516 |  |
| 11. ภราดา สมพงษ์ ศรีสุระ | พ.ศ. 2516 - 2521 |  |
| 12. ภราดา บัญญัติ โรจนารุณ | พ.ศ. 2521 - 2530 |  |
| 13. ภราดา ดร.วิศิษฐ์ ศรีวิชัยรัตน์ | พ.ศ. 2530 - 2537 |  |
| 14. ภราดา ผศ.ดร.วินัย วิริยวิทยาวงศ์ | พ.ศ. 2537 - 2540 |  |
| 15. ภราดา อนุรักษ์ นิธิภัทราภรณ์ | พ.ศ. 2540 - 2547 |  |
| 16. ภราดา มีศักดิ์ ว่องประชานุกูล | พ.ศ. 2547 - 2553 |  |
ทำเนียบอธิการโรงเรียนมงฟอร์ตวิทยาลัย และผู้อำนวยการโรงเรียนมงฟอร์ตวิทยาลัยแผนกมัธยม
| 17. ภราดา อาจิณ เต่งตระกูล | พ.ศ. 2553 - 2556 |  |
| 18. ภราดา ดร.อนุศักดิ์ นิธิภัทราภรณ์ | พ.ศ. 2556 - 2559 |  |
| 19. ภราดา ดร.ศักดา สกนธวัฒน์ | พ.ศ. 2559 - 2561 |  |
| 20. ภราดา ดร.สุรกิจ ศรีสราลกุลวงศ์ | พ.ศ. 2562 - 2565 |  |
| 21.ภราดา ดร.ชำนาญ เหล่ารักผล | พ.ศ. 2565 - ปัจจุบัน |  |
ทำเนียบผู้อำนวยการโรงเรียนมงฟอร์ตวิทยาลัย แผนกประถม 
| 16. ภราดา มีศักดิ์ ว่องประชานุกูล | พ.ศ. 2553 - 2556 |  |
| 17. ภราดา ศุภนันท์ ขันธปรีชา | พ.ศ. 2556 - 2562 |  |
| 18. ภราดา ดร. เศกสรร สกนธวัฒน์ | พ.ศ. 2562 - 2565 |  |
| 19. ภราดา ดร. ทักษบุตร ไกรประสิทธ์ | พ.ศ. 2565 - ปัจจุบัน |  |
หมายเหตุ ตั้งแต่ปี พ.ศ. 2553 ได้มีการกำหนดตำแหน่งผู้อำนวยการโรงเรียนใหม่คือ
1. อธิการโรงเรียนมงฟอร์ตวิทยาลัย และผู้อำนวยการโรงเรียนมงฟอร์ตวิทยาลัย แผนกมัธยม
2. ผู้อำนวยการโรงเรียนมงฟอร์ตวิทยาลัย แผนกประถม เพื่อประสิทธิภาพในการบริหารงานของแผนกมัธยมและแผนกประถม
ความสำเร็จ

โรงเรียนมงฟอร์ตวิทยาลัยนับว่าเป็นโรงเรียนที่มีชื่อเสียงด้านวิชาการและด้านกิจกรรมทั้งดนตรีและกีฬาในจังหวัดเชียงใหม่ นับตั้งแต่อดีตจนถึงปัจจุบันมีผลงานทางวิชาการและกิจกรรมที่ประสบความสำเร็จระดับประเทศและระดับโลกมาแล้วมากมายดังตัวอย่าง
ความสำเร็จ > ระดับประเทศ > ด้านวิชาการ

นายวรพล รัตนพันธ์ ได้รับคัดเลือกให้เป็นผู้แทนประเทศไทยเข้าแข่งขัน วิทยาศาสตร์โอลิมปิกระดับภูมิภาคเอเชีย Asian Science Camp 2010 ณ ประเทศอินเดีย ปี 2553
โครงงานวิทยาศาสตร์รางวัลชนะเลิศระดับประเทศในปี 2547 เรื่องการศึกษาวงจรชีวิตและเส้นใยของหนอนผีเสื้อยักษ์เพื่ออุตสาหกรรมสิ่งทอ และยังเป็นตัวแทนโครงงานประเทศไทยเข้าแข่งระดับโลกที่ประเทศสหรัฐอเมริกา
โครงงานอาชีพ "ทองผำ ทองเตา" ได้รับรางวัลชนะเลิศโครงการกรุงไทยยุววานิช ปี 2547
นายศรัณย์ อาฮูยา ได้รับรางวัลเหรียญทองแดง คณิตศาสตร์โอลิมปิกระดับนานาชาติที่ประเทศญี่ปุ่น ปี 2547
โครงงานอาชีพ "หมอนหก-สะลีเมือง" ได้รับรางวัลชนะเลิศโครงการกรุงไทยยุววานิช ปี 2554
โครงงานอาชีพ "รำลำ มอร์นิ่ง" ได้รับรางวัลชนะเลิศโครงการกรุงไทยยุววานิช ปี 2556
รางวัลชนะเลิศ โครงการ Kid Witness News 2013 เรื่อง "มูล" ค่ามหาศาล
รางวัลชนะเลิศ โครงการ Kid Witness News 2014 เรื่อง Blind's Diary
โครงงานวิทยาศาสตร์รางวัลรองชนะเลิศระดับประเทศการแข่งขันโครงงานวิทยาศาสตร์เวทีนักวิทยาศาสตร์รุ่นเยาว์แห่งชาติ ครั้งที่ 11 ในปี 2558 เรื่องการพัฒนาผ้าจากเส้นในผีเสื้อยักษ์ด้วยการเคลือบนาโนซิงค์ออกไซด์ และยังเป็นตัวแทนโครงงานประเทศไทยเข้าแข่งระดับอาเซียนในรายการ ASEAN Student Science Project Competition (ASPC 2016)
โครงงานวิทยาศาสตร์รางวัลรองชนะเลิศระดับประเทศ YSC 2016 ในปี 2559 เรื่องการพัฒนาผลิตภัณฑ์ปิดแผลจากเยื่อไมยราบยักษ์ด้วยการเคลือบน้ำตะโก และยังเป็นตัวแทนโครงงานประเทศไทยเข้าแข่งระดับโลกในงาน Intel ISEF 2016 ณ รัฐแอริโซน่า ประเทศสหรัฐอเมริกา
โครงงานวิทยาศาสตร์รางวัลรองชนะเลิศระดับประเทศการแข่งขันโครงงานวิทยาศาสตร์เวทีนักวิทยาศาสตร์รุ่นเยาว์แห่งชาติ ครั้งที่12 ในปี 2559 เรื่องการเพิ่มประสิทธิภาพของผลิตภัณฑ์ปิดแผลไฮโดรเจลโดยการใช้สารสกัดจากเมล็ดหมากเป็นส่วนประกอบ และยังเป็นตัวแทนโครงงานประเทศไทยเข้าแข่งระดับอาเซียนในรายการ ASEAN Student Science Project Competition (ASPC 2017)
ในปี 2564 โรงเรียนมงฟอร์ตวิทยาลัยมีจำนวนนักเรียนติดค่ายโอลิมปิกวิชาการรวมทั้งสิ้นแล้ว 65 คน อันดับ 1 ของจังหวัดและเป็นอันดับ 1 ของภาคเหนือทั้งหมด
ความสำเร็จ > ระดับประเทศ > ด้านดนตรี

วงดุริยางค์ของโรงเรียนมงฟอร์ตวิทยาลัยประสบความสำเร็จและก้าวหน้าโดยเริ่มจากการส่งเสริมของภราดาตั้งแต่ในอดีตเช่นภราดาซิเมออน สูงสุดในสมัยที่ภราดาอันโตนิโอ มารีอา (ชื่อพระราชทานเป็นภาษาไทยว่า ภราดาอนุรักษ์ ศรีวาทยากร) เป็นรองอธิการโดยท่านได้เป็นผู้ประพันธ์เพลงโรงเรียน และได้ส่งเสริมการเล่นดุริยางค์ของนักเรียนมงฟอร์ต ปูพื้นฐานดนตรีสากลให้กับนักเรียนมงฟอร์ตทุกคนอย่างจริงจัง โดยประพันธ์แบบเรียนดนตรีสากลให้สำหรับนักเรียนประถมต้นให้ได้รู้จักดนตรีสากลอย่างจริงจัง นอกจากนั้นในอดีตท่านยังได้มีส่วนในการสร้างนักเรียนมงฟอร์ตให้มีความสามารถด้านดนตรีจนมีชื่อเสียงในเวลาต่อมา
ได้รับคัดเลือกให้แสดงคอนเสิร์ตเผยแพร่วัฒนธรรมไทย ในงาน Family Festival Bandfest ในปี พ.ศ. 2539 ที่ประเทศสหรัฐอเมริกา
รางวัลชนะเลิศ การประกวดวงดุริยางค์เครื่องเป่านานาชาติ ชิงถ้วยพระราชทานพระบาทสมเด็จพระเจ้าอยู่หัวฯ ในปี พ.ศ. 2544
วง h.r.u (หรู) เป็นวงดนตรีที่ชนะการประกวด KPN Band ในปี พ.ศ. 2548 และมีผลงานออกมาในปี พ.ศ. 2549
รางวัลชนะเลิศถ้วยพระราชทานฯการแข่งขันการประกวดวงโยธวาทิต นักเรียน นักศึกษา ชิงถ้วยพระราชทาน พระบรมโอรสาธิราชฯ ครั้งที่ 29 ประจำปี 2553
ความสำเร็จ > ระดับประเทศ > ความสำเร็จระดับภูมิภาค และ ประเทศ

นางสาวธัญลักษณ์ โชติพิบูลศิลป์ นักกีฬายิงปืน 1 เหรียญทอง 1 เหรียญเงินทีมชาติไทย ในการแข่งขันกีฬาเอเชี่ยนเกมส์ ครั้งที่ 15 ที่กรุงโดฮา ประเทศกาตาร์ ปีการศึกษา 2551
นายศุภนร ศุขสวัสดิ ณ อยุธยา นักกรีฑาเยาวชน เหรียญทองกรีฑาเยาวชนชิงแชมป์โลก "6th IAAF World Youth Championships" ณ สาธารณรัฐอิตาลี กรกฎาคม 2552
ความสำเร็จ > ด้านกิจกรรม

โรงเรียนมงฟอร์ตวิทยาลัยแผนกมัธยมปลุกกระแสความยิ่งใหญ่ของผู้นำเชียร์ และกองเชียร์อีกครั้งในปี พุทธศักราช 2551 อีกครั้งโดยคัดเลือกผู้นำเชียร์ของโรงเรียนเพื่อเข้าร่วมกิจกรรม Sponsor Thailand Championship 2008 ซึ่งได้รับรางวัลรองชนะเลิศอันดับที่ 1 และได้เป็นตัวแทนภาคเหนือไปประกวดระดับประเทศ ณ จังหวัดราชบุรี และได้รับรางวัลรองชนะเลิศลำดับที่ 4 หลังจากนั้นได้ทำการคัดเลือกผู้นำเชียร์เข้าร่วมแข่งขันรายการดังกล่าวทุกปี
เพลงโรงเรียน

โรงเรียนมงฟอร์ตวิทยาลัยเป็นหนึ่งในไม่กี่โรงเรียนในเครือมูลนิธิคณะภราดาเซนต์คาเบรียลแห่งประเทศไทยที่ไม่ได้ใช้เพลงสดุดีอัสสัมชัญเป็นเพลงประจำโรงเรียน เนื่องจากชื่อโรงเรียนไม่ได้ใช้ชื่อว่า "อัสสัมชัญ" เหมือนโรงเรียนอื่นในเครือมูลนิธิคณะภราดาเซนต์คาเบรียล ปัจจุบันเพลงประจำโรงเรียนคือเพลงมาร์ชมงฟอร์ต ซึ่งมีสองแบบคือแบบภาษาไทย (เพลงมาร์ชมงฟอร์ตวิทยาลัย) และภาษาอังกฤษ (เพลง Come Cheer) ทั้งสองแบบประพันธ์โดย ภราดาอนุรักษ์ ศรีวาทยากร นอกจากนั้นปัจจุบันโรงเรียนยังได้รับเพลง "สดุดีอัสสัมชัญ" มาใช้ในการประกวดผู้นำเชียร์ของโรงเรียน โดยได้ดัดแปลงเป็นเพลงใหม่ที่เข้ากับโรงเรียนมงฟอร์ต และตั้งชื่อใหม่เป็นเพลง "เกียรติศักดิ์ MC" ในปี พ.ศ. 2551 ได้นำบูมโรงเรียนมาใช้อีกครั้ง ปัจจุบันเพลงโรงเรียนอย่างเป็นทางการมีทั้งหมด 15 เพลง ได้แก่ มาร์ชมงฟอร์ต, Labor Omnia vincit, Come Cheer, Glory to Montfort, ความหมายดวงตรา, น้อมนพบูชา (วิถีมงฟอร์ต), บนทางเส้นไกล, พี่น้องเอ็มซี, มงฟอร์ตบ้านที่รัก, วันทามารีย์, สดุดีนักบุญมงฟอร์ต, อิ่มเอิบ อบอุ่น อารี, 80 ปีร้อยความรู้คู่ความดีตามวิถีมงฟอร์ต, ไม่เคยลืม (90 ปี), อัญมณี (90 ปี)
กิจกรรมโรงเรียน > กรีฑาสีมงฟอร์ต

โรงเรียนมงฟอร์ตวิทยาลัยมีการจัดกิจกรรมแข่งขันกรีฑาสีเป็นประจำทุกปี ในสูจิบัตรการแข่งขันกรีฑาสีครั้งที่ 42 ประจำปีการศึกษา 2551 มาสเตอร์นิสิต เจียงสงวน ครูอาวุโสได้เรียบเรียงถึงประวัติการจัดการแข่งขันดังนี้
การกีฬามงฟอร์ตเป็นที่รู้จักดีของคนทั่วไปในสมัยภราดาอาซีเนียว ราว พ.ศ. 2500 เป็นต้นมา กีฬาที่นำชื่อเสียงมาสู่โรงเรียนอย่างมากคือบาสเก็ตบอล ต่อมาภราดาอาซีเนียวได้ให้การสนับสนุนกีฬาด้านอื่น ๆ และกรีฑาด้วย ทำให้โรงเรียนมีชื่อเสียงทั้งด้านการเรียนและกีฬา สำหรับการกีฬาอธิการได้ให้ความเอาใจใส่และสนับสนุนทุก ๆ ทาง มีการแข่งขันกีฬาและกรีฑาประจำปี เป็นการหาตัวนักกีฬาเป็นตัวแทนของโรงเรียนซึ่งการแข่งขันจะแบ่งเป็น 4 กลุ่มคือ
ห้อง A สีแดง
ห้อง B สีน้ำเงิน
ห้อง C สีเหลือง
ห้อง D สีเขียว
แบ่งเป็นรุ่นจิ๋ว เล็ก กลาง ใหญ่ ตามความสูงที่กำหนด โดยจัดเฉพาะโรงเรียนมงฟอร์ตวิทยาลัย เริ่มในปีการศึกษา 2509 อย่างเป็นทางการ ต่อมาเมื่อมีห้องเรียนเพิ่มก็จัดแบ่งเป็น 6 สี ในสมับของภราดาเอ็ดเวิร์ด ปีการศึกษา 2510 ได้จัดการแข่งขันร่วมกับทางโรงเรียนเรยีนาเชลีและโรงเรียนพระหฤทัย รวม 3 โรงเรียน โดยจะพลัดกันเป็นเจ้าภาพการแข่งขันทุกปี
จนกระทั่งถึงสมัยของภราดาบัญญัติ โรจนรุณ ปีการศึกษา 2523 ได้ล้มเลิกการจัดกิจกรรมร่วมกัน และทำการแข่งขันแต่ละโรงเรียนเอง ซึ่งทางโรงเรียนมงฟอร์ตวิทยาลัยก็ทำการแข่งขันอย่างต่อเนื่องจนถึงบัดนี้
ในสมัยภราดามีศักดิ์ ว่องประชานุกูล ในปีการศึกษา 2549 ได้รับนักเรียนเพิ่มมากขึ้นในช่วงชั้นที่ 4 เป็นจำนวน 12 ห้องเรียน (รวม EP) ซึ่งต่างกับช่วงชั้นที่ 3 ซึ่งมีเพียง 8 ห้อง (รวม EP) ดังนี้
| ห้อง ม> ปลาย | สีก่อนปีการศึกษา 2551 | สีหลังปีการศึกษา 2551 |
| --- | --- | --- |
1: สีเหลือง
2: สีเขียว
3: สีชมพู
4: สีแดง
5: สีม่วง
6: สีน้ำเงิน
| 7 | สีแสด | สีขาว |
| 8 | - | สีน้ำตาล |
| 9 | - | สีแสด |
10 และ 11: สีทอง
| EP | สีฟ้า, เงิน | สีฟ้า |
| ห้อง ม> ต้น | สีก่อนปีการศึกษา 2551 | สีหลังปีการศึกษา 2551 |
| --- | --- | --- |
1: สีเหลือง
2: สีเขียว
3: สีชมพู
4: สีแดง
5: สีม่วง
6: สีน้ำเงิน
7: สีแสด
| EP | สีฟ้า, เงิน | สีฟ้า |
มงฟอร์ตในโลกบันเทิง

พ.ศ. 2535 โรงเรียนมงฟอร์ตวิทยาลัย แผนกประถม ได้ถูกใช้เป็นสถานที่ถ่ายทำมิวสิกวิดีโอ ที่สุดของหัวใจ ขับร้องโดย เรนโบว์ เป็นการแจ้งเกิดในวงการให้แก่ ออย ธนา สุทธิกมลซึ่งเป็นพระเอกในมิวสิกวิดีโอดังกล่าว
พ.ศ. 2536-2537 โรงเรียนมงฟอร์ตวิทยาลัยแผนกมัธยม ได้ถูกใช้เป็นสถานที่ถ่ายทำภาพยนตร์ไทยแนววัยรุ่นจาก ไฟว์สตาร์โปรดักชั่น เรื่อง กระโปรงบานขาสั้น และกระโปรงบานขาสั้น เทอม 2 ตอนแอบดูบาร์บีคิว
พ.ศ. 2539 โรงเรียนมงฟอร์ตวิทยาลัย แผนกมัธยม ได้ถูกใช้เป็นสถานที่ถ่ายทำภาพยนตร์ไทยแนววัยรุ่นจาก ไฟว์สตาร์ โปรดักชั่น เรื่อง อนึ่ง คิดถึงพอสังเขป รุ่น 2 กำกับและอำนวยการสร้างโดย บัณฑิต ฤทธิ์ถกล
พ.ศ. 2554 โรงเรียนมงฟอร์ตวิทยาลัย แผนกมัธยม ได้ถูกใช้เป็นหนึ่งในสถานที่ถ่ายทำภาพยนตร์เรื่อง Home ความรัก ความสุข ความทรงจำ กำกับโดยชูเกียรติ ศักดิ์วีระกุล โดยเริ่มเข้าฉายในโรงภาพยนตร์เมื่อวันที่ 19 เมษายน 2555
พ.ศ. 2556 โรงเรียนมงฟอร์ตวิทยาลัย แผนกประถม (ใช้ชื่อสมมุติว่าโรงเรียนม่อนฟ้า) ได้ถูกใช้เป็นหนึ่งในสถานที่ถ่ายทำภาพยนตร์เรื่อง คิดถึงวิทยา กำกับโดย นิธิวัฒน์ ธราธร โดยเริ่มเข้าฉายในโรงภาพยนตร์เมื่อวันที่ 20 มีนาคม 2557
พ.ศ. 2557 โรงเรียนมงฟอร์ตวิทยาลัย แผนกมัธยม ได้ถูกใช้เป็นหนึ่งในถ่ายทำซีรีส์ละครโทรทัศน์เรื่อง เกรียนเฮาส์ เดอะ ซีรีส์ กำกับโดยชูเกียรติ ศักดิ์วีระกุล ออกอากาศครั้งแรกเมื่อ 5 ตุลาคม 2557
พ.ศ. 2561 โรงเรียนมงฟอร์ตวิทยาลัย แผนกมัธยม ได้ถูกใช้เป็นหนึ่งในถ่ายทำซีรีส์ละครเรื่อง Great Men Academy สุภาพบุรุษสุดที่เลิฟ กำกับโดยวรรณแวว และแวววรรณ หงษ์วิวัฒน์ ออกอากาศครั้งแรกเมื่อ 6 กุมภาพันธ์ 2562
พ.ศ. 2562 กลุ่มอาคารเรียนของโรงเรียนมงฟอร์ตวิทยาลัย แผนกมัธยม ถูกใช้เป็นฉากหลังของรายการ หกฉากครับจารย์
แหล่งข้อมูลอื่น

โรงเรียนมงฟอร์ตวิทยาลัย เก็บถาวร 2006-03-08 ที่ เวย์แบ็กแมชชีน
โรงเรียนมงฟอร์ตวิทยาลัย แผนกประถม
มูลนิธิคณะเซนต์คาเบรียลแห่งประเทศไทย
The montfort brothers of St. Gabriel เก็บถาวร 2006-06-19 ที่ เวย์แบ็กแมชชีน
Montfort Alumni Bangkok เก็บถาวร 2006-09-07 ที่ เวย์แบ็กแมชชีน
เครือข่ายสารสนเทศมูลนิธิคณะเซนต์คาเบรียลแห่งประเทศไทย
| ด ค กสถานศึกษาในเครือมูลนิธิคณะเซนต์คาเบรียลแห่งประเทศไทย |
| --- | --- |
โรงเรียน:  อัสสัมชัญ  เซนต์คาเบรียล  มงฟอร์ตวิทยาลัย  อัสสัมชัญพาณิชยการ  อัสสัมชัญศรีราชา  เซนต์หลุยส์   อัสสัมชัญลำปาง  อัสสัมชัญธนบุรี  อัสสัมชัญระยอง  อัสสัมชัญอุบลราชธานี  อัสสัมชัญแผนกประถม  อัสสัมชัญนครราชสีมา  อัสสัมชัญสมุทรปราการ  อัสสัมชัญเทคนิคนครพนม  อัสสัมชัญหลักสูตรภาษาอังกฤษ 
มหาวิทยาลัย:  มหาวิทยาลัยอัสสัมชัญ 
ภาพหมู่นักเรียน และคณะภราดาเซนต์คาเบรียล ในช่วงก่อตั้งโรงเรียนมงฟอร์ตวิทยาลัย พ.ศ. 2475
อาคารสมาคมศิษย์เก่ามงฟอร์ตวิทยาลัย โรงเรียนมงฟอร์ตวิทยาลัย แผนกประถม
อาคารเซนต์แมรี่ โรงเรียนมงฟอร์ตวิทยาลัย แผนกมัธยม
บรรยากาศกิจกรรมกรีฑาสี โรงเรียนมงฟอร์ตวิทยาลัย (ก่อนปรับปรุงสนามกีฬาใหญ่)
เจ้าหญิงฟร็องซวซแห่งออร์เลอ็อง (ค.ศ. 1902–1953)

เจ้าหญิงฟร็องซวซแห่งออร์เลอ็อง (ฝรั่งเศส: Françoise d'Orléans)
พระประวัติ

เจ้าหญิงฟร็องซวซแห่งออร์เลอ็อง ประสูติเมื่อวันที่ 25 ธันวาคม พ.ศ. 2445 ณ ปารีส ประเทศฝรั่งเศส เป็นพระธิดาพระองค์ที่ 2 ใน เจ้าชายฌ็อง ดยุกแห่งกีซ และ เจ้าหญิงอีซาแบลแห่งออร์เลอ็อง โดยทรงเป็นปิตุจฉา(ป้าฝ่ายพ่อ)ใน เจ้าชายอ็องรี เคานต์แห่งปารีส
เสกสมรส

พระองค์ทรงเสกสมรสกับ เจ้าชายกริสโตโฟโรสแห่งกรีซและเดนมาร์ก เมื่อวันที่ 11 กุมภาพันธ์ พ.ศ. 2472 โดยเป็นพระชายาพระองค์ที่ 2 โดยรับพระราชทานพระอิสริยยศที่ เฮอร์รอยัลไฮเนส เจ้าหญิงกริสโตโฟโรสแห่งกรีซและเดนมาร์ก โดยมีพระโอรส 1 พระองค์คือ
เจ้าชายมีเซลแห่งกรีซและเดนมาร์ก
| ด ค กเจ้าหญิงแห่งเดนมาร์กจากการเสกสมรส |
| --- | --- | --- |
เรียงลำดับรุ่นเมื่อแรกสืบพระราชวงศ์ตามสายพระโลหิตในสมัยพระเจ้าเฟรเดอริกที่ 3 ในปี 1660
| รุ่นที่ 1 |  แลนด์เกรวีนชาร์ลอตเทอ อะมาลีแห่งเฮสส์-คัสเซิล   สมเด็จพระราชินีนาถแอนน์แห่งบริเตนใหญ่  |  |
| รุ่นที่ 2 |  ดัชเชสลุยส์แห่งเม็คเลนบูวร์ก-กึสโทรว์  |  |
| รุ่นที่ 3 |  โซฟี มักดาเลเนอ ฟอน บรันเดินบวร์ค-คูล์มบาค  |  |
| รุ่นที่ 4 |  เจ้าหญิงหลุยส์แห่งบริเตนใหญ่  |  |
| รุ่นที่ 5 |  ดัชเชสโซเฟีย เฟรเดอริกาแห่งเม็คเลนบูวร์ก-ชเวรีน  |  |
| รุ่นที่ 6 |  เจ้าหญิงมารี โซฟีแห่งเฮสส์-คาสเซิล  ดัชเชสชาร์ลอตเทอ เฟรเดอริกาแห่งเม็คเลนบูวร์ก-ชเวรีน  เจ้าหญิงแคโรไลน์ อเมลีแห่งชเลสวิช-ฮ็อลชไตน์-ซอนเดอร์บวร์ก-ออกัสเตนเบิร์ก  เจ้าหญิงคาโรลีเนอแห่งเดนมาร์ก^  |  |
| รุ่นที่ 7 |  เจ้าหญิงวิลเฮลมีเนอ มารีแห่งเดนมาร์ก^  ดัชเชสคาโรลีเนอ มาเรียเนอแห่งเม็คเลนบูวร์ก  |  |
| รุ่นที่ 8 |  เจ้าหญิงลูอีสแห่งสวีเดและนอร์เวย์  โอลกา คอนสแตนตินอฟนาแห่งรัสเซีย  เจ้าหญิงมารีแห่งออร์เลอ็อง  |  |
| รุ่นที่ 9 |  อะเล็กซานดรินแห่งเมคเลินบวร์ค - เชควริน  เจ้าหญิงม็อดแห่งเวลส์  เจ้าหญิงเฮเลนา แอดิเลดแห่งชเลสวิช-โฮลชสตน์-ซอนเดอบูร์ก-อูลคัชเบิร์ก  เจ้าหญิงโซเฟียแห่งปรัสเซีย*  เจ้าหญิงมารี โบนาปาร์ต*  แกรนด์ดัชเชสเยเลนา วลาดีมีรอฟนาแห่งรัสเซีย*  เจ้าหญิงอลิซแห่งบัทเทนแบร์ก*  แนนซี ลีดส์*  เจ้าหญิงฟร็องซวซแห่งออร์เลอ็อง*  เจ้าหญิงมาร์กาเรธาแห่งสวีเดน  |  |
| รุ่นที่ 10 |  เจ้าหญิงอิงกริดแห่งสวีเดน  เจ้าหญิงคาโรลีเนอ-มาทิลเดอแห่งเดนมาร์ก^  เจ้าหญิงเอลิซาเบธแห่งโรมาเนีย*  อัสปาซียา มาโนส*  เจ้าหญิงเฟรเดอริกาแห่งฮาโนเวอร์*  แอนน์ โบวส์-ลีออน  |  |
| รุ่นที่ 11 |  เจ้าหญิงอันเนอ-มารี แห่งเดนมาร์ก^  |  |
| รุ่นที่ 12 |  แมรี โดนัลด์สัน  อเล็กซันดรา มันลีย์**  มารี กาวาลีเย  มารี-แชนทัล มิลเลอร์*  ตาเตียนา บลัตนิค*  |  |
*ทรงเป็นเจ้าหญิงแห่งกรีซจากการเสกสมรสด้วย ^ทรงเป็นเจ้าหญิงแห่งเดนมาร์กตั้งแต่แรกประสูติ  **สูญเสียพระอิสริยยศเนื่องจากการหย่าและสมรสใหม่